**Likumprojekta „Grozījumi Pasta likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts paredz no 2020.gada 1.janvāra uz vienu gadu pagarināt šobrīd piemērojamo regulējumu attiecībā uz abonēto preses izdevumu piegādes pakalpojumu (turpmāk - preses piegāde) nodrošināšanu un to radīto zaudējumu kompensēšanu, un attiecīgi uz vienu gadu pagarināt universālā pasta pakalpojuma (turpmāk – UP) saistības esošām UP sniedzējam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019.gada 7.maija rīkojuma Nr.210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” (turpmāk - Valdības rīcības plāns) pasākums Nr.94.1.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasta likums 27., 27.1 un 27.2 pantā nosaka regulējumu attiecībā uz UP nepārtrauktu nodrošināšanu visā Latvijas teritorijā, tostarp prasību konkursa procedūrā izraudzīties UP sniedzēju un noteikt tam UP saistības. Saskaņā ar Pasta likuma 27.panta pirmo daļu UP sastāvā ietilpst arī preses piegāde, taču atbilstoši Pasta likuma pārejas noteikumu 12.punktam līdz 2019.gada 31.decembrim ir spēkā regulējums, kas nosaka īpašu kārtību attiecībā uz preses piegādi un šī pakalpojuma rezultātā radīto zaudējumu kompensēšanas mehānismu, neattiecinot uz šo pakalpojumu UP saistības. Proti, no valsts budžeta pilnā apmērā kompensē zaudējumus, ko veido starpība starp preses piegādes faktiskajām izmaksām un maksājumiem, ko veic preses izdevumu izdevēji, ievērojot Ministru kabineta 2013.gada 28.maija noteikumos Nr.292 “Noteikumi par abonēto preses izdevumu piegādes pakalpojumu cenām” (turpmāk -Noteikumi Nr.292) noteikto cenu. Vienlaicīgi ir noteikts, ka preses piegādi līdz 2019.gada 31.decembrim nodrošina UP sniedzējs, kam noteiktas UP saistības līdz 2019.gada 31.decembrim. Saskaņā ar Pasta likuma pārejas noteikumu 11.1 punktu UP saistības līdz 2019.gada 31.decembrim ir noteiktas VAS “Latvijas Pasts” (turpmāk – Latvijas Pasts). Attiecīgi atbilstoši Pasta likuma 27.1 un 27.2 pantam Sabiedrisko pakalpojumu regulēšanas komisijai (turpmāk — Regulators) 2019.gada pirmajā pusgadā jārīko konkurss UP sniedzēja izvēlei un saistību noteikšanai uz pieciem gadiem UP sniegšanai no 2020.gada 1.janvāra (turpmāk -konkurss).Regulators 2019.gada 13.maijā ir pieņēmis lēmumu par konkursa izsludināšanu UP sniedzēja izvēlei. Konkursa piedāvājumu iesniegšanas termiņš ir 2019.gada 25.jūnija plkst.13.00.Valdības rīcības plāna 94.punkts paredz, ka tiks nodrošināta pasta pakalpojumu pieejamība un preses piegāde visā valsts teritorijā. Valdības rīcības plānā ietvertais pasākumus Nr.94.1. paredz līdz 2019.gada 30.septembrim izstrādāt un pieņemt likumprojektu “Grozījumi Pasta likumā”, pagarinot esošo preses piegādes regulējumu uz vienu gadu.Šobrīd ir izveidojusies situācija, ka attiecībā uz regulējumu par preses piegādi no 2020.gada 1.janvāra pastāv juridiskas nenoteiktības riski:1) Pasta pakalpojumu pieejamību nodrošina Pasta likums, nosakot UP sniegšanas regulējumu. Pasta likuma 27.panta pirmā daļa nosaka UP sastāvu, tostarp arī preses piegādi. Saskaņā ar Sabiedrisko pakalpojumu regulēšanas komisijas padomes 2019.gada 8.maija lēmumu Nr.1/8 “Noteikumi universālā pasta pakalpojuma sniedzēja noteikšanas konkursa kārtībā” 11.10.apakšpunktu konkursa piedāvājumā jābūt ietvertam arī preses piegādes tarifu projektam, kas sagatavots saskaņā ar Regulatora noteikto tarifu aprēķināšanas metodiku un citiem normatīvajiem aktiem. Izvēloties UP sniedzēju konkursa kārtībā 2019.gadā, uz preses piegādi kā UP sastāvā esošo pakalpojumu tiks attiecināmas UP saistības, tostarp uz izmaksām balstīto tarifu noteikšana. Attiecīgi tas nozīmē, ka preses izdevēji par preses piegādi maksātu saskaņā ar Regulatora apstiprinātajiem tarifiem. Regulators prognozē (13.02.2019. vēstule Nr.1-2.75/512), ka preses piegādes tarifi, kas noteikti, balstoties uz ekonomiski pamatotām izmaksām, neveicinās preses piegādi visā Latvijā, bet pieaugot pakalpojumu cenai, samazināsies preses piegādes apjomi. Preses piegādes finansēšanai no valsts budžeta līdz šim ir bijusi ļoti liela nozīme attiecībā uz preses piegādes pakalpojumu nodrošināšanu visā valsts teritorijā. Līdz ar to šāda finansējuma esamība vai neesamība būtiski ietekmē UP tarifu aprēķinus, kas konkursa pretendentiem būs jāiekļauj iesniegtos piedāvājumos.2) Ministru kabineta 2017.gada 19.septembra sēdes (prot. Nr.47, 43.§ ) “Informatīvais ziņojums “Par abonēto preses izdevumu piegādes pakalpojuma nodrošināšanu” 2.punktā ir dots uzdevums Kultūras ministrijai Latvijas mediju politikas pamatnostādņu 2016.-2020.gadam īstenošanas plāna 1.3.1.aktivitātē norādītajā konceptuālajā ziņojumā izvērtēt iespēju preses piegādes nodrošināšanu ar 2020.gada 1.janvāri iekļaut kā vienu no drukātās preses atbalsta pasākumiem.Kultūras ministrija ir izveidojusi darba grupu, kuras sastāvā ir iekļauts arī Satiksmes ministrijas pārstāvis. Pirmā darba grupas sēde notikusi š.g. 26.aprīlī, un turpinās darbs pie ziņojuma izstrādes par drukāto mēdiju atbalsta iespējām. 3) Tiek secināts, ka līdz 2019.gada 25.jūnijam (konkursa piedāvājumu iesniegšanas termiņš) nav iespējams nodrošināt juridisku noteiktību par preses piegādes finansēšanu pēc 2019.gada 31.decembra, kas, savukārt, var radīt risku konkursa rezultātu objektivitātei - “ja saglabāsies juridiska nenoteiktība par preses piegādes finansēšanas iespējām konkursa rīkošanas laikā, tad pastāv risks, ka nopietni pretendenti atturēsies no dalības šādā konkursā un tā rezultātus var būt pamats apšaubīt” (Regulatora 13.02.2019. vēstule Nr.1-2.75/512).Saskaņā ar Pasta likuma 27.2 panta ceturto daļu, ja konkurss noslēdzas bez rezultāta, Regulators divu gadu laikā rīko atkārtotu konkursu un līdz nākamā konkursa rezultātu paziņošanai, bet ne ilgāk kā uz diviem gadiem pagarina UP saistības tam pasta komersantam, kurš pildīja UP saistības līdz konkursa izsludināšanas dienai. Regulators ir noteicis UP saistības Latvijas Pastam, taču šajās saistībās, kas noteiktas līdz 2019.gada 31.decembrim, saskaņā ar Pasta likuma pārejas noteikumu 12.punktu neietilpst preses piegāde pakalpojums un tam nav noteikts Regulatora apstiprinātais tarifs. Ievērojot, ka no 2020.gada 1.janvāra zaudēs spēku pagaidu regulējums attiecībā uz preses piegādi, tiks pagarinātas esošās UP saistības, Regulatoram būs jānosaka arī saistības un jāapstiprina tarifi preses piegādes pakalpojumam kā UP sastāvā esošam pakalpojumam. 4) Latvijas Republikas Saeimas Cilvēktiesību un sabiedrisko lietu komisija ir iesniegusi vēstuli Ministru prezidentam, kas adresēta arī Satiksmes ministram, Finanšu ministram un Kultūras ministrei) (turpmāk -Saeimas vēstule), kurā aicina Ministru kabinetu steidzami risināt jautājumu par abonēto preses izdevumu piegādes zaudējumu kompensāciju Latvijas Pastam, kā arī rast ilgtermiņa risinājumu, papildus atbalsta veidā drukātajiem mēdijiem. Saeimas Cilvēktiesību un sabiedrisko lietu komisijas 2019.gada 4.jūnija sēdē tika izskatīta Latvijas Preses izdevēju asociācijas vēstule, kurā izteiktas bažas par nenovēršami dramatisku preses izdevumu abonēšanas cenas kāpumu, ja netiks kompensēti zaudējumi, kas radušies, nodrošinot preses piegādes. Turklāt ir norādīts, ka preses piegādes cena 2020.gadam jānosaka pirms līguma slēgšanas starp izdevēju un Latvijas Pastu, proti, līdz 2019.gada jūlijam.Izpildot Valdības rīcības plānā noteikto pasākumu Nr.94.1., kas paredz izstrādāt un pieņemt likumprojektu “Grozījumi Pasta likumā”, pagarinot esošo preses piegādes regulējumu uz vienu gadu, Satiksmes ministrija izstrādāja likumprojektu “Grozījumi Pasta likumā” (turpmāk - likumprojekts).Likumprojekta 1.pants: Paredz izslēgt pārejas noteikumu 15.punktu, kas noteic, ka Pasta likuma 32.2 pantā noteiktais deleģējums Ministru kabinetam noteikt preses piegādes cenas ir spēkā līdz 2019.gada 31.decembrim. Šo normu aizstās pārejas noteikumu 21.punkts.Likumprojekta 2.pants:Paredz papildināt Pasta likuma pārejas noteikumus ar jauniem punktiem, kas pagarina šobrīd noteikto nosacījumu termiņus, nosakot, ka:- Pasta likuma 32.2 pants (kurā noteikts deleģējums Ministru kabinetam noteikt preses piegādes cenas) ir spēkā līdz 2020.gada 31.decembrim- nerīkojot konkursu, tiek pagarinātas uz vienu gadu līdz 2020.gada 31.decembrim UP saistības pasta komersantam, kuram noteiktas šādas saistības līdz 2019.gada 31.decembrim, lai nodrošinātu priekšnosacījumus nepārtrauktai UP sniegšanai no 2020.gada 1.janvāra;- tiek pagarināts uz vienu gadu līdz 2020.gada 31.decembrim pārejas regulējums attiecībā uz preses piegādes pakalpojumu sniegšanu, paredzot, ka uz šo pakalpojumu netiks attiecinātas UP saistības, tiks saglabāts esošais preses piegādes sniegšanas un to radīto zaudējumu kompensācijas mehānisms, turpinot preses piegādes pakalpojumu radītos zaudējumus segt no valsts budžeta.Likumprojekta spēkā stāšanās laiks:Ievērojot Saeimas vēstulē minēto, ka pirms līgumu noslēgšanas ar preses izdevējiem par preses piegādi 2020.gadā, jābūt zināmiem nosacījumiem attiecībā uz preses piegādes cenām, paredzēts noteikt likumprojekta spēkā stāšanās laiku 2019.gada 30.jūlijs.Rezultātā tiks nodrošināti samērīgi pārejas noteikumi rīcībai laika periodā līdz 2020.gada 31.decembrim. Termiņa pagarinājums dos iespēju preses piegādes jautājumu risināt kompleksi. Rīkojot konkursu 2020.gadā, būs skaidri zināmi visi priekšnosacījumi un nodrošināta tiesiska noteiktība.Tādējādi tiktu nodrošināts Valdības rīcības plānā un Pasta likumā noteiktais attiecībā uz pasta pakalpojumu un preses piegādes pieejamību.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Sabiedrisko pakalpojumu regulēšanas komisija. |
| 4. | Cita informācija | Pagarinot pārejas noteikumos noteikto nosacījumu darbības termiņu uz vienu gadu, netiek radīts komercdarbības atbalsts, jo tiek saglabāti šobrīd piemērojami principi:Eiropas Parlamenta un Padomes 2008. gada 20. februāra Direktīva 2008/6/EK, ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi 1.panta 7.punktā ir izskatīti universālā pakalpojuma nodrošināšanas finansēšanas principi, tostarp maksājumi no valsts budžeta, bet dalībvalstīm nav uzlikts pienākums sniegt Eiropas Komisijai paziņojumu par piemērojamo finansēšanas mehānismu. Abonēto preses izdevumu piegādes pakalpojumu kompensēšana nav uzskatāma par valsts atbalstu Eiropas Komisijas 2011.gada 20.decembra lēmuma (2012/21/ES) izpratnē par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi un nav jāziņo komisijai par sniegto kompensāciju, jo saskaņā ar lēmuma preambulas 4. un 5.punktu ir izpildīti Eiropas Savienības Tiesa spriedumā lietā *Altmark (*Lieta C-280/00, *Altmark Trans and Regierungspräsidium Magdeburg v Nahverkehrsgesellschaft Altmark)* noteiktie kritēriji:1. Ir skaidri noteikts pienākums sniegt sabiedriskos pakalpojumus: – saskaņā ar Pasta likuma 27.panta pirmās daļas 4.punktu abonēto preses izdevumu piegādes pakalpojumi ir UP sastāvdaļa un likumā noteikts pienākums tos sniegt visā Latvijas teritorijā;2. Iepriekš ir noteikti parametri, uz kā pamata aprēķina kompensāciju: -UP tarifu aprēķināšanas metodika (Regulatora 11.10.2013. lēmums Nr.1/28);- UP saistību izpildes tīro izmaksu aprēķināšanas un noteikšanas metodika (Regulatora 11.10.2013. lēmums Nr.1/29);3. Kompensācija nepārsniedz summu, lai segtu visas izmaksas vai daļu no izmaksām pildot sabiedrisko pienākumu:- kompensāciju par abonēto preses piegādes pakalpojumiem izmaksā, pamatojoties uz aprēķiniem, kuri veikti saskaņā ar Regulatora metodikām, un aprēķinu pareizība apliecināta zvērināta auditora ziņojumā.4. Ja sabiedrisko pakalpojumu sniedzējs nav izvēlēts ar publiska iepirkuma procedūru, jāveic izmaksu analīze, kuras rastos labi pārvaldītam uzņēmumam: - tīrās izmaksas aprēķina kā starpību starp izmaksām izpildot UP saistību un izmaksām, ja nebūtu jāpilda UP saistības. Regulatora metodika paredz aprēķināt ieņēmumus un izdevumus, kas rodas nodrošinot konkrētu UP ietilpstošo pasta pakalpojumu, ja ir noteiktas UP saistības un ja nav noteiktas UP saistības. Netiek ņemti vērā tarifu atlaižu dēļ negūtie ieņēmumi. Saskaņā ar Pasta likuma 30.panta pirmo daļu universālā pasta pakalpojuma saistību izpildes tīrās izmaksas veido starpība starp izdevumiem un ieņēmumiem, kas rodas pasta komersantam, kam Regulators nosaka universālā pasta pakalpojuma saistības sniegt universālo pasta pakalpojumu ekonomiski izdevīgākajā veidā, un tā paša komersanta izmaksām, ja nav noteiktas universālā pasta pakalpojuma saistības.Saskaņā ar Pasta likuma 30.panta trešo daļu pasta komersants, kas sniedz universālo pasta pakalpojumu, nodrošina, ka universālā pasta pakalpojuma saistību izpildes tīro izmaksu aprēķinu pārbauda zvērināts revidents atbilstoši likumam “Par zvērinātiem revidentiem”. Universālā pasta pakalpojuma saistību izpildes tīro izmaksu aprēķina pārbaude ietver arī aprēķinu veikšanai izmantoto datu patiesuma un pamatotības pārbaudi. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VAS “Latvijas Pasts”, visi Latvijas iedzīvotāji, kuri izmanto UP. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 000 000 | 0 | 2 000 000 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 000 000 | 0 | 2 000 000 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 000 000 | 0 | 2 000 000 | 3 762 761 | 0 | 2 951 658 | 0 |
| 2.1. valsts pamatbudžets | 2 000 000 | 0 | 2 000 000 | 3 762 761 | 0 | 2 951 658 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -3 762 761 | 0 | -2 951 658 |  |
| 3.1. valsts pamatbudžets | 0 | 0 | 0 | -3 762 761 | 0 | -2 951 658 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -3 762 761 | X | -2 951 658 | 0 |
| 5.1. valsts pamatbudžets | 0 | -3 762 761 | -2 951 658 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Satiksmes ministrijai iesniegto informāciju Latvijas Pasts, izmantojot regulatora noteiktās UP tarifu aprēķināšanas un UP tīro izmaksu aprēķināšanas metodikas, balstoties uz operatīvajiem datiem, ir aprēķinājis preses piegādes sniegšanas radītos prognozētos zaudējumus 2019. un 2020.gadā:2019.gadā 5 622 206 eiro2020.gadā 5 903 316 eiro2019.gada zaudējumu apmērs ir prognozēts, balstoties uz operatīvajiem datiem, ņemot vērā prognozētās piegādes apjomus un 2019.gada izmaksas. 2020.gadā tiek plānots 5% zaudējumu pieaugums (par bāzi ņemot 2019.gada zaudējumu apmēru), kas balstīts uz pieņēmumiem par darba samaksas izmaiņām, degvielas cenas izmaiņām un piegādes apjomiem (kritumiem) gan abonētai presei, gan vēstuļu korespondencei.Lai nodrošinātu likumprojektā noteikto normu izpildi, veikts nepieciešamā finansējuma aprēķins, kas nepieciešams papildu Satiksmes ministrijas bāzes izdevumos valsts budžeta programmā 02.00.00 „Kompensācijas par abonētās preses piegādi un saistību izpildi” paredzētajiem līdzekļiem (EKK 3261 „Valsts un pašvaldību budžeta dotācija valsts un pašvaldību komersantiem”).1) 2020.gadā nepieciešamā finansējuma aprēķins:a) zaudējumi par 2019.gada II pusgadu 2 811 103 eiro (puse no gada prognozes);b) zaudējumi par 2020.gada I pusgadu 2 951 658 eiro (puse no gada prognozes);c) kopā 2020.gadā nepieciešams: 2 811 103 eiro + 2 951 658 eiro = 5 762 761 eiro;d) papildus bāzes izdevumos paredzētajai summai nepieciešams:5 762 761 eiro – 2 000 000 eiro = 3 762 761 eiro.2) 2021.gadā nepieciešamā finansējuma aprēķins:a) zaudējumi par 2020.gada II pusgadu 2 951 658 eiro (puse no gada prognozes);b) 2021.gada budžetā ir paredzēts finansējums “nulle”, tādēļ, lai kompensētu zaudējumus par 2020.gada II pusgadu, bāzes izdevumos nepieciešams piešķirt Satiksmes ministrijai finansējumu 2 951 658 eiro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Jautājumu par papildu nepieciešamā finansējuma piešķiršanu Satiksmes ministrijai 2020.gadam 3 762 761 eiro apmērā un 2021.gadam 2 951 658 eiro apmērā izskatīt Ministru kabinetā likumprojekta “Par valsts budžetu 2020.gadam” un likumprojekta “Par vidēja termiņa budžeta ietvaru 2020., 2021. un 2022.gadam” sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.Finansējuma aprēķins veikts, pamatojoties uz šī brīža operatīvajiem datiem. Ieņēmumu/izdevumu apmērs ir atkarīgs no normatīvajos aktos noteiktā regulējuma, kuru plānots grozīt. Ievērojot, ka Kultūras ministrijas darba grupā šobrīd tiek analizēti dažādi varianti par drukāto mēdiju atbalsta iespējām, kā arī vērtēta iespēja veikt grozījumus Noteikumos Nr.292 vai citu finansēšanas avotu meklēšana, šobrīd nav iespējams precīzi prognozēt nepieciešamos finanšu līdzekļus preses piegādes radīto zaudējumu kompensēšanai 2020.gadā un 2021.gadā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Saistītie tiesību aktu projekti | Projekts šo jomu neskar. |
| 2. Atbildīgā institūcija | Satiksmes ministrija. |
| 3. Cita informācija | Likumprojekts paredz uz gadu līdz 2020.gada 31.decembrim pagarināt Pasta likuma 32.2 panta spēkā esības termiņu. Attiecīgi uz gadu tiks pagarināts uz šī panta pamata izdoto Noteikumu Nr.292 darbības termiņš. Šobrīd Kultūras ministrijas darba grupa strādā pie ziņojuma izstrādes par drukāto mediju atbalsta pilnveides iespējām Latvijā, tostarp vērtējot iespējas un priekšlikumus preses piegādes nodrošināšanai. Kā viens no problēmas risināšanas variantiem šobrīd tiek analizēta iespēja pārskatīt šajos noteikumos noteiktās preses piegādes cenas un līdz 2019.gada beigām izdarīt grozījumus Noteikumos Nr.292, palielinot tajā noteiktās cenas. Tādējādi 2020.gadā un 2021.gadā būtu iespējams samazināt preses piegādes radīto zaudējumu kompensēšanai nepieciešamo līdzekļu apmēru, un rezultātā mazināt slogu uz valsts budžetu.Pēc konceptuālā lēmuma pieņemšanas par problēmas risināšanas variantiem, tiks izstrādāti attiecīgie grozījumi normatīvajos aktos. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Par likumprojekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 15.martā http://www.sam.gov.lv/sm/content/?cat=553  |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Sabiedrisko pakalpojumu regulēšanas komisija.. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Satiksmes ministrijas un Sabiedrisko pakalpojumu regulēšanas komisijas funkcijas un uzdevumi netiek paplašināti vai sašaurināti.Likumprojekta īstenošana tiks veikta esošo cilvēkresursu ietvaros. Jaunu institūciju izveide, esošu institūciju likvidācija vai reorganizācija netiek plānota. |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretāra p.i. Dž.Innusa